ผู้สื่อข่าวรายงานว่า เมื่อเวลา  08.20  น. พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ เดินทางถึงทำเนียบรัฐบาล โดยขึ้นห้องทำงานที่ตึกไทยคู่ฟ้าทันทีและเป็นประธานประชุมทางไกลผ่านระบบวิดีโอคอนเฟอเรนซ์ร่วมกับนายณรงค์ศักดิ์ โอสถธนากร ผู้ว่าราชการจังหวัดเชียงราย ในฐานะผู้บัญชาการศูนย์อำนวยการร่วมค้นหาผู้สูญหาย  13  คนในวนอุทยานถ้ำหลวง-ขุนน้ำนางนอน อำเภอแม่สาย จังหวัดเชียงราย